אמור

**מידת השבוע –מה נשתנה? סוכות פסח ויום העצמאות**

ראש העיר (הלא יהודי) היה מתארח אצל רבה של העיר בכל שנה בליל הסדר. ראש העיר אהב את טעם המצה וכן את כל המנהגים המיוחדים של ליל הסדר ובמיוחד את ההשתתפות הערה של הילדים בקריאת ההגדה.

שנה אחת הוא הפתיע את האורחים האחרים שהסבו סביב שולחנו של הרב בשאלה טובה.

"הרב, אתה יודע שאני מחבב את הסדר ואת כל המנהגים המרתקים שיש לכם בלילה זה. אני רואה שארבע הקושיות ששואלים הילדים הן חלק מרכזי ואתם מצפים מהילדים לשאול הרבה שאלות מעבר לארבע השאלות האלו. זה נפלא שאתם מנסים לעורר את סקרנותם של הילדים, אבל דבר אחד אני לא מבין!"

"בפסח כאשר אתם יושבים בבית כמו בני אדם רגילים, ויושבים ליד השולחן עם בני משפחה כמו בני אדם רגילים, הילדים שלכם שואלים "מה נשתנה...?". ואילו בסוכות, כאשר אתם עושים את הדבר המוזר ביותר: בונים בקתה רעועה ליד הבית, ומוציאים לשם את כל כלי הבית ואוכלים וישנים בסוכה במשך שמונה ימים (בחוץ לארץ)- אז הילדים שלכם לא שואלים "מה נשתנה...?"

כל האורחים הנהנו בהסכמה עם השאלה הטובה, אבל הרב לא הסס לרגע וענה:

"בהיסטוריה הארוכה של עמנו, נדדנו ממקום למקום. גורשנו כמעט מכל ארץ ומדינה שאתה יכול להעלות על הדעת. לפעמים קיבלנו התרעה מראש ולפעמים נסנו על נפשנו. זהו עונש על כך שלא שמרנו את תורת ה'. אנחנו מתפללים שה' יסלח לנו ויחזיר אותנו במהרה לארצנו, אבל בינתיים ילדים יהודיים התרגלו לכך שחיים בבקתה רעועה וזמנית לא נראה להם משונה כלל. להיפך, כאשר אנו יושבים בשלווה בתוך הבית- אז הם שואלים "מה נשתנה....? כי זו מציאות מוזרה לילדינו".

*לפני שבוע זכינו לחגוג את יום העצמאות למדינתנו, מדינת ישראל. אנו מודים לה' שבשנים האחרונות יהודים לא גורשו ולא סבלו ברוב (אבל לא בכל!) מדינות העולם. ובאופן שקשה לנו להאמין- דווקא בנחלתנו וארץ קדשנו קיבלנו תזכורת לא נעימה לפני מספר שנים שעוד לא הגענו אל המנוחה ואל הנחלה. אנו מתפללים לה' שתחילת הגאולה שזכינו לראותה תצמח מהרה לגאולה שלמה.*

הסיפור מתוך פרפראות לתורה, מסופר על רבה של ברלין, הרב צבי הירש לוינסון זצ"ל (אביו של מו"ל וכנראה המחבר של שו"ת בשמים רא"ש)

י ספירת העומר מלמד אותנו לכבד זה את זה?